Добри Чинтулов
Българи юнаци

chitanka.info

Българи юнаци,

ще ли още спим?

Дигайте байраци,

да се освободим!

О лъв, събуди се

от дълбокий сън,

силно провикни се

от Балкана вън.

Сбирай си децата

в гъстите гори,

силен им в сърцата

огън разпали!

Те като в гората

ще да се сберат,

после в градищата

ще да пропълзят.

Олеле горкана!

Нашият народ

вика по Балкана

да го избави бог.

Пушки и топове

като загърмят,

саби и ножове

ще да зазвънчат.

Левски глас

вика нас,

турски глас

бяга от нас.

Издание:

Добри Чинтулов. Стани, стани, юнак балкански

„Български писател“, С. 1986

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.